ПРОТОКОЛ № 10
от заседание на Комисия по правни въпроси 
към Висшия съдебен съвет,
проведено на 27 февруари 2013 г.

Днес, 27 февруари 2013 г., сряда от 10.00 ч. в сградата на Висшия съдебен съвет, се проведе съвместно заседание на Комисията по правни въпроси към ВСС и комисия „Бюджет и финанси” към ВСС: 

     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	ЮЛИЯ КОВАЧЕВА
							СВЕТЛА ПЕТКОВА
							НЕЗАБРАВКА СТОЕВА
							КАРОЛИНА НЕДЕЛЧЕВА
ОТСЪСТВАЛИ: Няма

На заседанието присъстваха от комисия „Бюджет и финанси”: Михаил Кожарев, Димитър Узунов, Камен Иванов и Румен Боев.
На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция “Правна”, Маргарита Радкова – директор дирекция „Бюджет и финанси”, Елисавета Илиева – началник отдел „Счетоводство и методология”, Цветанка Тиганчева – старши експерт юрисконсулт в отдел „ЮСДКВСС”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Проект на Правила за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт.  
- Писмо от Красимир Стефанов – изпълнителен директор на НАП във връзка с решение на комисията от 28.01.2013 г. за предоставяне на информация, за броя на изпълнителните листове, постъпили от органи на съдебната власт, засягащи частни вземания (разноски) и размера на сумите по тях.  
- Писмо от Ангелина Гергинска – председател на Районен съд – Сливница с молба за указания, относно реда за събиране на разноските, присъдени в полза на държавата по влезли в сила съдебни актове.
Приложение: Писмо № 11-07-1565/12/25.02.2012 г. 

	По дневния ред

1.ОТНОСНО: Доклад от Елисавета Илиева – началник отдел „Счетоводство и методология” към ВСС, ведно със становища от Асоциацията на държавните съдебни изпълнители, Районен съд – Стара Загора и от СИС към Районен съд – Варна, относно приложението на разпоредбата на чл. 3, ал. 5, б. „о” от ЗДДС. 
КОМИСИЯТА ПО ПРАВНИ ВЪПРОСИ
Р Е Ш И:
	
1.1. Данъчната основа за определяне на дължимия данък добавена стойност е таксата по Тарифата, на основание чл.  67, ал.1 от ЗДДС.
Мотиви: Дължимият данък се определя по реда на чл. 67, ал.1 от ЗДДС върху данъчната основа на доставката. Разпоредбата на ал. 2, на чл. 67 от ЗДДС е неприложима, тъй като в този случай доставката не се договаря.
1.2. Предлага на комисия „Бюджет и финанси”, да изпрати решението на комисията, на административните ръководители на съдилищата, на окръжно ниво.	

2.ОТНОСНО: Предложение за изменение на  проект на Наредба за изменение и допълнение на Наредба № 8 от 26.02.2008 г. за функциите и организацията на дейността на бюрата за съдимост.

КОМИСИЯТА ПО ПРАВНИ ВЪПРОСИ
Р Е Ш И:

	Оставя в сила решението на Комисията по правни въпроси по протокол № 6/11.02.2013 г.

3.ОТНОСНО: Писмо от председателя на Окръжен съд – Благоевград с предложение и становище, относно дължимата държавна такса по дела образувани въз основа на молба за издаване на Европейска заповед за плащане.

КОМИСИЯТА ПО ПРАВНИ ВЪПРОСИ
Р Е Ш И:

Оставя в сила решението на Комисията по правни въпроси по протокол № 6/11.02.2013 г.

4.ОТНОСНО: Писмо от председателя на Окръжен съд – Пазарджик, относно изплащане на субсидираните такси по Тарифата за таксите и разноските към Закона за частните съдебни изпълнители.

КОМИСИЯТА ПО ПРАВНИ ВЪПРОСИ
Р Е Ш И:

Оставя в сила решението на Комисията по правни въпроси по протокол № 6/11.02.2013 г.

5.ОТНОСНО: Писмо от Теодора Точкова – председател на Административен съд – Хасково, относно приложението на чл. 2, ал. 1 от Закона за държавните такси.

КОМИСИЯТА ПО ПРАВНИ ВЪПРОСИ
Р Е Ш И:

Оставя в сила решението на Комисията по правни въпроси по протокол № 44/3.12.2012 г.

	Допълнителни точки

1.ОТНОСНО: Проект на Правила за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт.  

КОМИСИЯТА ПО ПРАВНИ ВЪПРОСИ
Р Е Ш И:
	
Предложеният проект на Правила да се внесе в заседание на Висшия съдебен съвет от комисия „Бюджет и финанси”. 

2.ОТНОСНО: Писмо от Красимир Стефанов – изпълнителен директор на НАП във връзка с решение на комисията от 28.01.2013 г. за предоставяне на информация, за броя на изпълнителните листове, постъпили от органи на съдебната власт, засягащи частни вземания (разноски) и размера на сумите по тях.  
Приложение: Писмо № 97-00-043/22.02.2013 г.

КОМИСИЯТА ПО ПРАВНИ ВЪПРОСИ
Р Е Ш И:

Прилага предоставената от НАП информация, към материалите, постъпили от органите на съдебната власт, относно реда за събиране на разноските, присъдени в полза на държавата по влезли в сила съдебни актове.

3.ОТНОСНО: Писмо от Ангелина Гергинска – председател на Районен съд – Сливница с молба за указания, относно реда за събиране на разноските, присъдени в полза на държавата по влезли в сила съдебни актове.
Приложение: Писмо № 11-07-1565/12/25.02.2012 г. 

КОМИСИЯТА ПО ПРАВНИ ВЪПРОСИ
Р Е Ш И:

	Предлага на Висшия съдебен съвет да вземе следното решение:
На основание чл. 15 от ПОДВСС сформира временна комисия от членове на Висшия съдебен съвет и експерти от АВСС, която да изготви Указания относно реда за събиране на разноските, присъдени в полза на държавата по влезли в сила съдебни актове.

27.02.2013 г. 		                       ПРЕДСЕДАТЕЛ:/п/
		     
                  ЮЛИАНА КОЛЕВА